open-index/open-wikipedia-markdown huggingface dataset:
Arcánchel

En las relichions chudieva, cristiana y islamica, los **arcánchels** (de lo griego *αρχάγγελος archangelos* = *αρχ- arch-*, en aragonés "cabo"; y *άγγελος angelos*, "mensachero") son una categoría d'ánchels que constituyen uno de los nueu coros de la hierarquía. Los arcánchels, seguntes la tradición, son en la *Segunda Esfera* de lo esquema hierarquico y influyen en los grans escayeiximientos humans.

Se considera que los arcánchels en son siet, pero se diferencian en nombre en las diferents relichions. Los tres admesos por totas son Sant Miguel Arcánchel, cabo de la milicia celestial; Grabiel, lo mensachero celestial; y Rafel, protector de los viachers.

## Nombres de los arcánchels

### En lo Chudaísmo
* Miguel 
* Grabiel 
* Rafel 
* Uriel 
* Raguel 
* Remiel 
* Sariel

### En lo Cristianismo
* Miguel 
* Grabiel 
* Rafel  
* Uriel 
* Selafiel 
* Jegudiel 
* Baraciel 
* Samael

### En lo Islamismo
* Miguel (Mikail) 
* Grabiel (Chubril) 
* Rafel (Israfil) 
* Azrayel 
* Malik 
* Munkar 
* Nakir

## Se veiga tamién
*Ánchel
Sorripas

**Sorripas** ye un lugar d'a provincia de Uesca situau en o municipio de Samianigo, en a comarca de l'Alto Galligo y partiu chudicial de Chaca.

## Cheografía
Ye en a marguin dreita d'o Galligo, en frent de Senegüé a bels 500 metros, baixo la punta Güé. D'antis mas formaba municipio con o debantdito lugar vecín.

## Historia
Seguntes Agustín Ubieto Arteta, a primera cita d'o lugar ye en 1036, en a obra d'Eduardo Ibarra y Rodríguez *Documentos correspondientes al reinado de Ramiro I (1034-1063)*, en *[[Colección de documentos para el estudio de la Historia de Aragón]]*, Zaragoza (1904).

## Toponimia
As primeras citas, con as formas *Sorripas*, *Sorripis*, *Surripas*, *Subripas*, *Sorribas*, *Corribas de Super*, *Super Ripas*, *Subribas* y *Subtus Ribas*.

O toponimo *Sorripas* ye facilment interpretable por a presencia d'o prefixo so-, visible en muitos toponimos. Significa "baixo as ripas".

## Economía
En 1994 s'instaló entre Sorripas y Senegüé una fabrica de siero fisiolochico de *Bieffe Medital*.

## Población
Sorripas y Senegüé teneban chuntos 229 habitants a mitat d'o sieglo XIX.

## Molimentos
Destaca en a suya arquitectura popular *casa Miguelperiz*, en a dentrata d'o lugar. Atras casas intresants son *casa Carpintero* y *casa Biota*.

## Referencias
Río d'Erch

Lo **río d'Erch** ye un tributario de la marguin ezquierda de Millars que naixe en la Sierra de Férriz. Tiene un recorriu de bels 20&nbsp;km.

Este río se fa servir de muga entre los términs municipals de Fuents de Rubielos (provincia de Teruel) y Puebla d'Arenoso (provincia de Castellón).

En lo parache de Las Penyas ha escarbau una foz.

## Hidronimia
L'hidronimo *río d'Erch* se documenta en un documento de venda d'Olba por part de lo concello de Teruel (6 de febrero de 1269): 

Tamién se documenta en lo pleito sobre las primicias de Rubiuelos y Fuents (1339).

En l'actualidat ye conoixiu como *río Rodeche* (posible evolución de *río d'Erche*), u *río Morrón* (bi ha un microtoponimo *[[Morrón]]* debant de la suya boquera).

## Referencias
Sant Chuan Baptista

**Yohanan ''Hamatbil'' bar-Zekaryāh** (Chudea, 4 aC? - 30), conoixiu como **Chuan Baptista** en o cristianismo y como **Yahya ibn Zakariya** en l'Islam, estió seguntes o Nuevo Testamento y la tradición cristiana lo profeta precursor de la venida de Chesús de Nazaret, y pa l'Alcorán tamién sería un gran profeta. Yera fillo de Zacarías y Isabel. A cabeza de sant Chuan Baptista ye apedecada en a mesquita d'os Omeyas, en Domás.

La naixiencia de xant Chuan Baptista se celebra lo 24 de chunio, relacionau con o solsticio de verano, pero lo suyo escabezamiento lo conmemoran o 29 d'agosto.

## Mencions en fuents aragonesas
En o *[[Libro de los Emperadors]]* comentan bella cosa de Chuan Baptista:

En o *[[Libro d'as Marabillas d'o Mundo]]*:

## Lugars a on se celebra
* Aliaga.
* Val de Forna.
* Canyada de Benatanduz.
* Cortes d'Aragón.
* Chistén, i fan as fallas de Sant Chuan.
* Escuita.
* Fuent de Xalón.
* Igriés.
* Lobera d'Onsella, fan o rito de l'herniado.
* Montón.
* Paniza.
* Sant Chuan de Plan, i fan as fallas de Sant Chuan u "falletas".
* Saunc, i fan as fallas de Sant Chuan.
* Segura de los Banyos.
* Torralba de los Fraires.

## Lugars d'Aragón on ye patrón
* Sant Chuan de Plan.
* Segura de los Banyos.

## Ilesias adedicadas a sant Chuan Baptista
* Ermita de Sant Chuan Baptista de Ballobar.
* Ermita de Sant Chuan Baptista de Rasal.
* Ermita de Sant Chuan Baptista de Ruesta.
* Ilesia de Sant Chuan Baptista d'Acín.
* Ilesia de Sant Chuan Baptista d'Alins.
* Ilesia de Sant Chuan Baptista d'Aratorés.
* Ilesia de Sant Chuan Baptista d'Allué.
* Ilesia de Sant Chuan Baptista de Banaguás.
* Ilesia de Sant Chuan Baptista de Binaceit.
* Ilesia de Sant Chuan Baptista de Bisimbre.
* Ilesia de Sant Chuan Baptista de Cabosaso
* Ilesia de Sant Chuan Baptista de Cetina.
* Ilesia de Sant Chuan Baptista de Favara.
* Ilesia de Sant Chuan Baptista de Foz Calanda.
* Ilesia de Sant Chuan Baptista de Fuent de Xalón.
* Ilesia de Sant Chuan Baptista de Mas de las Matas.
* Ilesia de Sant Chuan Baptista de Nocito.
* Ilesia de Sant Chuan Baptista d'Orés.
* Ilesia de Sant Chuan Baptista de Villafranca.
* Antiga Ilesia de Sant Chuan Baptista de Zaragoza, on huei ye a Ilesia de Sant Chuan d'os Panez.
* Ilesia de Sant Chuan o Viello, ilesia de Zaragoza que yera amán de l'actual plaza de Sant Pedro Nolasco y que esvoldregoron en o sieglo XIX.
* Ilesia de Sant Chuan d'os Panez de Zaragoza.
* Ilesia de Sant Chuan d'o Puent, una d'as nueu ilesias principals de Zaragoza en a Baixa Edat Meya, esvoldregada en 1845 chunto con a "Puerta d'o Puent" u *Puerta del Angel*.

## Mazadas
* *L'augua de San Juan saca vino y no da pan*.
* *Ta Sant Chuan labra muito, anque siga mal*. 
* *Ta Sant Chuan, si tiens ordio, a segar*.
* *Sembrarás cuan querrás que entre Sant Chuan y Sant Pietro me segarás*.

## Episodios d'a vida de sant Chuan Baptista con representacions artisticas
* Baptismo de Chesúa.
* Degollación de sant Chuan Baptista.

## Referencias

## Se veiga tamién
* Edificios cristianos adedicaus a sant Chuan Baptista.
* Ermitas adedicdas a sant Chuan Baptista.
* Ilesias adedicdas a sant Chuan Baptista.
* Santchuanada.

## Vinclos externos
Sibila de Fortià

**Sibila de Fortià** (Fortià, 1350 - †Barcelona 1406) estió reina consorte d'a Corona d'Aragón (1377-1387). Yera filla de Berenguer de Fortià y de Francesca de Vilamarí.

En 1371 se casó con Arnau de Foces, noble aragonés, que morió en 1374 deixando-la viuda.

En 1377 se casó con o rei Pero IV d'Aragón, con qui ya teneba una filla, la infanta Isabel, convirtiendo-se asinas en a cuatrena esposa d'o monarca aragonés.

Dimpués d'a voda, Pero se rodió de nobles ampurdaneses y de familiars de Sibila. Con a muerte d'o rei en 1387 Sibila se refuchió en o castiello de Sant Martí Sarroca, ya que temeba una venganza d'os suyos fillastros.

O nuevo rei, Chuan I d'Aragón, la recluyió mientres un tiempo en o castiello de Montcada. A la fin, Sibila se tresladó ta Barcelona, ciudat a on que morió en 1406.
Chillué

**Chillué** (en castellano *Gillué*) ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo.

## Toponimia
Agustín Ubieto Arteta replega as formas medievals *Exilue* y *Scellue*, deixando claro que o toponimo habría de ser *Xillué* u l'orichinal *Exillué (*u bien *Eixillué* en a grafía estándard).

A evolución sería Exillué > Xillué > Chillué, o mesmo proceso que en palabras como exordiga > xordiga > chordiga, entre muitas otras palabras (se veiga cheada).

## Molimentos
A Ilesia de Sant Miguel Arcánchel de Chillué, una ilesia d'o sieglo XVII que ye adedicata a Sant Miguel Arcánchel y que ye la ilesia parroquial d'o lugar. Se tracta d'un edificio en mampostería con revoque de  cal en l'exterior suyo y con piedra picada en las esquinas suyas con nomás que una sola nau cubierta con vuelta de canyón y con cabecera recta; bi'n hay capiellas laterals tamién cubiertas con vuelta de canyón y l'edificio ye cubierto con tellau a dos auguas con losas, accedindo-ie a traviés d'un atrio cubierto por o cual tamién se i entra en a suya torre adosada.

Destaca entre a suya arquitectura popular a casa d'os *Villacampa*, linache aragonés que s'extendillaba por tot Sarrablo. A casa tien una torre defensiva d'o sieglo XVI. Pueden veyer-se escudos d'os Villacampa por tot o lugar en atras casas como *casa Tendero* u *casa Molinero* y tamién en atros lugars sarrableses.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:125
TimeAxis   = orientation:vertical
ScaleMajor = unit:year increment:100 start:0

BarData=
  bar:1900 text:"1900" 
  bar:1910 text:"1910" 
  bar:1920 text:"1920" 
  bar:1930 text:"1930" 
  bar:1940 text:"1940" 
  bar:1950 text:"1950" 
  bar:1960 text:"1960" 
  bar:1970 text:"1970" 
  bar:1981 text:"1981" 
  bar:1991 text:"1991" 
  bar:2001 text:"2001" 
  bar:2009 text:"2004" 

PlotData=
  width:15
  color:brightblue
  bar:1900 from:0 till:101
  bar:1910 from:0 till:108
  bar:1920 from:0 till:95
  bar:1930 from:0 till:55
  bar:1940 from:0 till:44
  bar:1950 from:0 till:33
  bar:1960 from:0 till:33
  bar:1970 from:0 till:18
  bar:1981 from:0 till:9
  bar:1991 from:0 till:0
  bar:2001 from:0 till:8
  bar:2009 from:0 till:14
 


## Referencias

## Vinclos externos
*  ''De Gillué a Orús'', en o sitio web d*'[[Amigos de Serrablo]]*.
Secrún

**Secrún** (en castellano *Secorún*) ye un despoblato d'a provincia de Uesca situato en o municipio de Samianigo, en l'Alto Galligo. Se troba a bels 1.047 metros d'altaria en a Guarguera.

## Historia
Apareixe en o cartulario de Sant Chuan d'a Penya en 1036.

## Molimentos
A Ilesia de Nuestra Sinyora de l'Asumpción de Secrún, una ilesia en estilo romanico (encara que muit esviellada mientres o sieglo XVI) adedicada a l'Asumpción de Santa María que ye la ilesia parroquial d'o lugar.

A ermita de Sant Chaime de Secrún ye d'estilo romanico.

## Referencias

## Vinclos externos
*  En http://www.despobladosenhuesca.com/
Aviento (cristianismo)

L**'Aviento** (d'o latín *adventus Redemptoris* "venita de lo Redentor") ye lo primer periodo de l'anyata liturchica cristiana, que consiste en un tiempo de preparación pa lo Nadal. La suya duración ye de 21 a 28 días, se celebran los cuatre dominche mes a man a la festividat de Nadal.

Marca lo prencipio de l'anyata liturchica en cuasi totas las confesions cristianas. Mientres este periodo los feligreses se preparan pa celebrar la conmemoración de la naixencia de Chesucristo y pa renovar la esperanza en la segunda Venita de Cristo Chesús, a lo remate de los tiempos (Parusía).

Durant l'Aviento se prepara en la ilesia y cada casa una corona de flors dita Corona d'Aviento con cuatre velas, una por cada dominche d'Aviento. Bi ha una tradición d'Aviento: a cadaguna d'ixas cuatro li fan tocar una virtut que s'ha de millorar ixa semana, por eixemplo, la primera l'amor; la segunda, la paz; la tercera, la tolerancia y la cuarta, la fe.

Las lecturas biblicas d'este tiempo d'Aviento las prenen sobre tot de lo profeta Isaías (primera lectura), tamién replegan los pasaches mes profeticos de l'Antigo Testamento sinyalando la plegata de lo Mesías. Isaías, sant Chuan Baptista y María de Nazaret son los modelos de creyents que las ilesias ofreixen a los fidels pa preparar la venita de lo Sinyor Chesús.

## Notas


## Referencias
Aventista

Por un regular, lo termin **Aventista** se refiere a tot miembro de cualsiquier confesión Cristiana que crei que Chesús tornará pronto. (segunda venita).

Encara que bi haiga diferents confesions cristianas que puedan considerar-se aventistas, lo nombre s'emplega por un regular pa referir-se a la Aventistas de lo Seteno Día u a los Aventistas de lo Seteno Día Movimiento de Reforma.
  
## Se veiga tamién
*Aventistas de lo Seteno Día.
*Aventistas de lo Seteno Día Mobimiento de Reforma
*William Miller
*Ellen White
*Joseph Bates
Anabaptismo

Los **anabaptistas** son una denominación cristiana protestant que amanixió en lo sieglo XVI mientres lo movimiento de la Reforma Protestant. Los anabaptistas compartiban la doctrina basica de lo protestantismo, pero se'n diferenciaban sobre tot en la doctrina de lo baptismo. Los anabaptistas creyeban que lo baptismo només se podeba fer en creyents adultos que ya teneban la capacidat d'entender lo significato suyo como representación de la muerte en lo pecato y la vida en Cristo. Por ixo consideroron que lo baptismo infantil no teneba valideza (lo nino no teneba la conoixencia de l'acto de lo baptismo ni heba preso la decisión de creyer en lo sacrificio de Cristo), y por ixo caleba que se baptizasen atra vegata.

Lo nombre anabaptista provién de lo griego *anabaptizo*, que en idioma aragonés quier dicir "atro baptismo dimpués". Pero este termin ye confuso porque suposaba la creyencia en un doble baptismo. En realidat pa lo anabaptistas i heba un unico baptismo, lo baptismo adulto, y no baptizaban a los ninos de los creyents que cuan ya yeran adultos.

S'ha d'aclarir que la doctrina de lo baptismo adulto ha estato comuna y cutiana en la historia de lo cristianismo, enantes y dimpués de la Reforma Protestant, y muitas denominacions protestants practican lo baptismo adulto. Lo que fa singular a los anabaptistas ye que estioron la primera familia protestant que proposó esta doctrina dimpués de la hechemonía doctrinal catolica de lo baptismo infantil.
Deceneu

**Deceneu** yera lo sumo sacerdot zalmoxista en los territorios controlatos por lo rei Burebista de Dacia en lo sieglo I antes de Cristo.

Viviba en una espelunga de Cogayon, lo mont sagrato, y nunca no en saliba. Aconsellaba a Burebista, y cuan este rei morió, Deceneu prenió lo papel de mandar en lo estato daco.

## Mencions en fuents aragonesas
A Deceneu lo citan en la Cronica de Sant Chuan de la Penya como rei godo, igual que atros personaches dacos. En l'antiguedat, autors como Chordanés asimiloron a los sobirans dacos con los sobirans godos. Las historiografías leyonesas y castellanas consideraban a lo Reino de Leyón una continación de lo Reino Visigodo de Toledo, y d'esta traza en la *Cronica General* d'Alfonso X el Sabio mencionan a Deceneu. D'esta traza la Cronica de Sant Chuan de la Penya bebe en ixas fuents.

## Referencias
Osán

**Osán** ye un lugar aragonés d'a provincia de Uesca situau en o municipio de Samianigo, en a comarca de l'Alto Galligo. Se troba en a Vallibasa, a 870 metros d'altaria sobre lo livel d'a mar, en a marguin dreita d'a Basa.

Entre as suyas casas destaca con a suya torre *casa Villacampa*, un linache aragonés que yera prou estendillau por tot Sarrablo. Tamién important fuoron os López d'Osán, un atro linache infanzón sarrablés que teneba un casal en iste lugar. Tamién ye intresant *casa Capablo*.

A ilesia parroquial ye d'o sieglo XV anque ha estau reformada dimpués.

Teneba 9 fuegos a la fin d'o sieglo XV y a meyaus d'o sieglo XIX yeran 14 vecins y 87 habitants.

## Referencias

## Vinclos externos
*  ''López de Osán: Señores de Buesa'', en a web de l'asociación *[[Amigos de Serrablo]]*.
Fabaniella

**Fabaniella** (*Favanella* en catalán, *Abanilla* en castellano) ye una ciudat espanyola situata en a Rechión de Murcia. A suya población ye de 6.568 habitants (2007), en una superficie de 236,6 km² y una densidat de población de 27,76 hab/km².

## Toponimia
Ye un toponimo d'orichen mozarabe. Amaneix en a *[[Cronica de Sant Chuan d'a Penya]]*:

## Demografía

## Vinclos externos
Boalache

Lo **boalache** ye un tributo que los ganaders pagaban por los suyos bueis. Los infanzons en yeran exentos de lo pago.

En bels casos ye sinonimo de boyalar, como podemos veyer en textos escritos en aragonés d'as comunidaz aragonesas:

En la toponimia de la provincia de Teruel se troba actualment *Bolage* u *Boalage* como microtoponimo en puestos referius a antigos boyalars: *Boalaje del [[Castiello de Mallo|Majo]]* (Mosqueruela), *Bolage* (Albentosa), *El Bolage* (Cedriellas, Mosqueruela, Olba, Villel). Este tipo de formacions toponimicas plega dica las comarcas churras: *El Bolaje* (Exerica); y la provincia de Zaragoza: *Alto del Bolage* (Arandiga), *Barranco el Bolage* (Morés)
Boyaral

Un **boyaral**, **boyar** u **bovalar** yera una defesa de propiedat comunal a on deixaban lo bestiar que serviba pa treballar en lo campo. Como la mayor parte d'ixe bestiar yeran bueis prenioron lo nombre de boyaral, pero i heba boyarals pa los somers.

A vegadas los cletaban; por eixemplo, cuan creyoron un boyaral cerca de Teruel en 1348, facioron una cleta en lo terreno.

En la depresión d'Ebro caleba tener autorización reyal pa creyar un boyaral dentro de los terrenos comunals si la largaria de lo boyaral yera mes gran que un tiro de ballesta.
 
## Etimolochía
Los *boyarals* han teniu muitas denominacions y en los textos medievals, a parte de variants de la mesma radiz, pueden citar-los como *defesa*, *herbaje*, *defesa boyal* u *vallar*. En lo "fuero de Chaca" en dicen *buyalar*, en lo *[[Nuevo diccionario etimológico aragonés|Diccionario]]* de Pardo Asso *boyaral*, por un regular se lei como toponimo en castellano d'Aragón como *boalar* sin epentesi antihiatica. En Quinto bi ha una partida dita *El bolar*. En l'aragonés de la val d'Acumuer se diz *boyaral*. En Sardas s'escribiba *boballar* en 1344:

Tamién existe la palabra *boalache*, que por eixemplo trobamos en la carta de población de Tuexa:

## Se veiga tamién
*Defesa.
*Ferranyal.
*Mosquera.
*Pastura.
*Saleguiella.

### Toponimia relacionada
*El Bolar.
*El Boyeral
*El Buyeral.

## Notas


## Referencias
Ribera d'Aball

**Ribera d'Aball** (en catalán y castellano *Rivera de Vall*) ye un lugar aragonés de la provincia de Uesca situato en la comarca de Ribagorza, en lo municipio d'Arén de Noguera. En 1999 teneba una población de 7 habitants.
 
## Cheografía
Ribera d'Aball ye formata por casas dispersas, y se troba situata a 815 metros d'altaria dencima de lo ran de la mar.
  
## Historia
Ye una antiga aldeya de lo municipio de Cornudella de Baliera.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:85
TimeAxis   = orientation:vertical
ScaleMajor = unit:year increment:100 start:0

BarData=
  bar:1900 text:"1900" 
  bar:1910 text:"1910" 
  bar:1920 text:"1920" 
  bar:1930 text:"1930" 
  bar:1940 text:"1940" 
  bar:1950 text:"1950" 
  bar:1960 text:"1960" 
  bar:1970 text:"1970" 
  bar:1981 text:"1981" 
  bar:1991 text:"1991" 
  bar:2001 text:"2001" 
  bar:2009 text:"2004" 

PlotData=
  width:15
  color:brightblue
  bar:1900 from:0 till:73
  bar:1910 from:0 till:79
  bar:1920 from:0 till:66
  bar:1930 from:0 till:60
  bar:1940 from:0 till:66
  bar:1950 from:0 till:42
  bar:1960 from:0 till:36
  bar:1970 from:0 till:20
  bar:1981 from:0 till:14
  bar:1991 from:0 till:9
  bar:2001 from:0 till:6
  bar:2009 from:0 till:6
 


## Molimentos
* Ilesia parroquial de lo sieglo XVIII, con portalata romanica de lo sieglo XII que provién de la ermita de Sant Pere, que s'escachó.
* Enruenas de lo castiello de Cornudella.
Soliva

**Soliva** ye un lugar de la provincia de Uesca situato en la comarca de Ribagorza, en lo municipio d'Arén de Noguera. Ye despoblato.

## Demografía


ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:100
TimeAxis   = orientation:vertical
ScaleMajor = unit:year increment:100 start:0

BarData=
  bar:1900 text:"1900" 
  bar:1910 text:"1910" 
  bar:1920 text:"1920" 
  bar:1930 text:"1930" 
  bar:1940 text:"1940" 
  bar:1950 text:"1950" 
  bar:1960 text:"1960" 
  bar:1970 text:"1970" 
  bar:1981 text:"1981" 
  bar:1991 text:"1991" 
  bar:2001 text:"2001" 
  bar:2009 text:"2004" 

PlotData=
  width:15
  color:brightblue
  bar:1900 from:0 till:34
  bar:1910 from:0 till:30
  bar:1920 from:0 till:31
  bar:1930 from:0 till:32
  bar:1940 from:0 till:38
  bar:1950 from:0 till:50
  bar:1960 from:0 till:39
  bar:1970 from:0 till:8
  bar:1981 from:0 till:0
  bar:1991 from:0 till:0
  bar:2001 from:0 till:0
  bar:2009 from:0 till:0
 


 
## Molimentos
*Ilesia romanica de lo sieglo XII, con reformas de lo sieglo XVIII.

## Vinclos externos
*  En http://www.despobladosenhuesca.com/
Zalmoxen

**Zalmoxen** ye un personache historico que reformó la relichión politeista daca y que dimpués lo consideroron como principal dios de lo panteón de la relichión que él heba aduyato a creyar, prenendo elementos tanto de dioses de la tierra u sotorrans como de dioses celestes u atmosfericos.

## Mencions en fuents aragonesas
Ye mencionato como *Salmoxe* en la "*[[Grant Cronica d'Espanya]]*", compilación historica de Chuan Ferrández d'Heredia:

Lo mencionan en la cronica de Sant Chuan de la Penya como *Calmoxen* (con una error de no escribir bien Ç) en la lista de reis godos pagans, talment seguindo l'eixemplo de la *Cronica General* d'Alifonso X de Castiella a on sale como *Zamolxen*.
Acín

**Acín** u **Acín de Garcipollera** ye un despoblato aragonés perteneixient a lo municipio de Chaca, en a comarca d'a Chacetania (provincia de Uesca), situato en a val d'a Garcipollera, una val lateral d'a val d'o río Aragón, auguas dencima de Chaca.

## Historia
En 1374 aparece mencionado como Açin de la Rosa. O suyo termin municipal fue expropiato ta estar replantato de pins con a fin d'evitar a colmatación de l'entibo de Yesa con os sedimentos, a traviés d'o río Ixuez, afluent d'o río Aragón.

En 1961, seguntes o Decreto 2543/61, de 7 d'aviento, publicato en o *[[Boletín Oficial del Estado]]* numero 303, de 20 d'aviento, Acín fue oficialment incorporato a lo termin municipal de Chaca.

## Demografía

En o censo de 1857 Acín teneba Achuntamiento común con Villanoviella. Dende 1961, fa parte d'o termin municipal de Chaca.

## Molimentos
* A suya ilesia romanica, a ilesia de Sant Chuan Baptista d'Acín de Garcipollera, ye de zaguerías d'o sieglo XII u prencipios d'o sieglo XIII.

## Referencias

## Vinclos externos
Fogache de 1495

O **fogache de 1495** ye un fogache que acomandó o rei d'Aragón Ferrando II ''o Catolico'' ta cullir o impuesto d'as sisas. Debant d'o periglo d'una agresión de Carlos VIII de Francia a o reino, y ante o problema d'a peste negra que afectaba a las chuderías d'o reino, Ferrando II convocó Corz d'Aragón ta fer que aprebasen a formación d'un exercito de 4.000 hombres, y l'aduya economica necesaria. As Corz alcordoron aportar pa ista fin a cullita d'o impuesto d'as sisas, que yera un impuesto sobre articlos de primer necesidat.

Pa ista fin se trestalló Aragón en 12 sobrecullidas (divisions fiscals administradas por un sobrecullidor), y s'ordenó una investigación d'a población aragonesa recontando os fuegos d'o reino. Pa fer ixe recuento caleba que un comisario vesitase toz os lugars habitaus chunto con un notario que en dase fe. Tamién yeran acompanyaus d'una patrulla militar pues en bel lugar no yeran bien recibius (o recuento iba a servir ta cobrar impuestos). As sobrecullidas estioron: Zaragoza, Alcanyiz, Mont Albán, Teruel-Albarracín, Daroca, Calatayu, Tarazona, Uesca, Chaca, Aínsa, Balbastro y Ribagorza.

A sisa sencilla estió de 13 sueldos por fuego ta lugars de 99 fuegos u menos, 16 sueldos por fuego ta lugars de 100 fuegos u mas, y 21 sueldos por fuego ta as ciudaz. A sisa doble estió, respectibament, de 16, 22 y 33 sueldos por fuego.

En o fogache s'endica o numero de fuegos de cada lugar, villa u vicos (en o caso d'as ciudaz).  Se i cuaternan os nombres d'os representants d'o lugar que "manifestaban" os fuegos que bi heba (o vicario, o churau, l'alcait, atros testes...). Se fa tamién una relación nominal d'os fuegos, cuaternando-ie o nombre d'o cabeza de familia (encara que as viduas que son cabeza de familia amaneixen bella vegada por o suyo nombre, y atras como *vidua de...* u *madre de...*). Un fuego tamién podeba estar un monesterio, etc.

En bel caso, trobamos información adicional postposada a o nombre, como ye l'oficio (*[[zapatero|çapatero]]*, *[[tixidor|texedor]]*, *[[pelaire|pelayre]]*...), o cargo que teneban (*[[churado|jurado]]*, *[[chusticia|justicia]]*, *[[alcait|alcayde]]*), u mesmo si yeran pobres (endicau con parolas como: *pobre*, *muy pobre*, *pobre de bacín*, *pobre que no tiene res*, *pobre vergonyant*, *por Dios*, *pobre loco o miserable* ...).  As anotacions que se i fan son diferents seguntes as sobrecullidas. Tamién i amaneixen fuegos moriscos, que en bel lugar son mayoría. Mesmo bi heba lugars habitaus nomás que por moriscos. Cal remerar que os chudieus heban estau forachitaus d'o reino 3 anyos antes, en 1492.

O total de fuegos recontaus en o reino fue de 51.056, trestallaus en sobrecullidas como sigue:

## Referencias

## Bibliografía
* Antonio Serrano Montalvo: *La población de Aragón según el fogaje de 1495*, Volumen 1. Institución Fernando el Católico.
Aragonés d'a valle de Puértolas

L**'aragonés de Valle de Puértolas** ye la parla aragonesa que se charra en a valle de Puértolas.

## Fonetica
Como en belsetán, bi ha una -e dezaga de grupos consonanticos implosivos: *cuatre*.

En Bestué i heba enantes una -e paragochica como en chistabín de Chistén y se deciba *Bestuere*.

Conserva bien o fonema -x- y, como en l'Alto Aragón oriental, ixa -x- va acompanyata d'una -i:

Bi ha bels casos de perdua de -o final, y no nomás que dezaga -*n* como ye habitual en altras parlas, si que como se fa en chistabín y belsetán, tamién zaga de *-c* y *-l*:

**[[Suco|Suc]]*, *[[camín]]*, *[[follín]]*, *[[lamín]]*, *[[cul]]*, *[[pelo|pel]]*, *[[truco|truc]]*, *[[buco|buc]]* (i coexiste con «buco»).

Tamién zaga de *-y-*:
**[[Papirroi]]*, *galterroi*, *respitai*, *me feba goi*.

Y tamién zaga de -ll:
**Castiel*, ocasional en chunto con «castiello»
**[[Gotiel]]* (o güitiello con a fuella ampla d'os carnicers) que deriva de güitiello.

Bi ha casos de conservación d'as oclusivas xordas intervocalicas latinas:
**baranato* (documentato por Elcock).

## Morfolochía
L'articlo ye *o*, *os*, *a*, *as*, pero como tamién pasa per a valle de Vio y la de Tella, se i emplega «*es*» tamién, ta os masculinos plurals.

En as combinacions de pronombres febles de dativo y acusativo ye documentato l'orden propio de l'aragonés de valle de Vio, cheso y bels textos medievals coincident con l'occitán:
**as me dejón fer* (Bestué)

### Morfolochía verbal
As primeras personas d'os pasatos imperfectos d'indicativo rematan en *-abe*, *-ebe*, *-ibe*:
**puyabe*, *metebe*, *ubribe*.

Seguntes un testimonio dubdoso replegato por Francho Nagore, en Castiflorit i documentó un condicional en *-areba*, *-ereba*, *-iriba*, que emplegaban uns pastors transhumants que dimanaban d'esta val.

## Referencia
Isún de Basa

**Isún de Basa** ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo.

## Cheografía
Isún como indica o suyo apellito se troba en a Vallibasa, a 950 metros d'altaria, a los piez d'o mont Santa Orosia.

## Historia
Teneba 5 fuegos a la fin d'o sieglo XV, 4 vecins y 23 habitants a meyatos d'o sieglo XIX, y 28 habitants en 2008.

## Molimentos
Destaca la suya ilesia mozarabe, adedicada a l'Asumpción de Nuestra Sinyora. Ye la Ilesia de l'Asumpción de Nuestra Sinyora d'Isún de Basa, en estilo romanico, que ye la ilesia parroquial d'o lugar. Ye un edificio construyiu en piedra en lo suyo abside, piedra picada en o cuerpo prencipal y mampostería con piedra picada en las esquinas suyas, con nomás que una sola nau y con una torre adosada d'o sieglo XV, encara que l'a nau principal ye d'a segunda metar d'o sieglo XI. Bellas partes d'a ilesia se destruyioron mientres la Guerra Civil espanyola y han estau reconstruyidas dimpués, como la vuelta que cubriba lo suyo abside. Se conserva tamién la suya torre adosada. L'abside parixe pertenecer a un mayestro segundario que tamién treballo en a ilesia de Santa María de Gavín, en l'amanau lugar de Gavín.

Anque a mayor parti d'as suyas casas son en ruinas, bi ha elementos caracteristicos de l'arquitectura popular en *casa Periel*, *casa Juan Domingo* u *casa [[Piquero]]*.

## Referencias
Bellprat

**Bellprat** ye un municipio catalán situau en la provincia de Barcelona, comarca de l'Anoya y partiu chudicial d'Igualada (encara que o suyo codigo postal ye d'a provincia de Tarragona).

A suya población ye de 93 habitants (2007), en una superficie de 3,98 km² con una densidat de población de 3 hab/km². A localidat de Bellprat ye situata a 653 metros d'altaria sobre lo livel d'a mar.

## Demografía

## Administración
### Reparto de concellers




### Alcaldes

## Molimentos
* Castiello de Queralt.
* Ilesia de Sant Cristòfol de Bellprat.

## Vinclos externos
* Pachina web municipal.
* Información de Bellprat en a pachina web d'a *[[Cheneralidat de Catalunya]]*.
* Información de Bellprat en a pachina web de l*'[[Institut d'Estadística de Catalunya]]*.
* Informacíón de Bellprat en a pachina web d'a Deputación Provincial de Barcelona.

## Referencias
Cabrera d'Anoia

**Cabrera d'Anoia** (*Cabrera d'Anoia* en catalán y oficialment, *Cabrera d'Igualada* antigament; *Cabrera de Igualada* en castellano) ye un municipio catalán situato en la provincia de Barcelona, comarca de l'Anoya y partiu chudicial d'Igualada.

A suya población ye de 1.192 habitants (2007), en una superficie de 17,01&nbsp;km² y con una densidat de población de 70,08 hab/km².

D'o suyo termin municipal fan parti os lugars de Agulladolç, Can Bota, Can Feixes, Can Formiga, Can Fuster, Can Gallego, Can Piquer, Can Ros, Canaletes, El Castell de Cabrera, La Guitza Nova, La Guitza Vella y Mas Castells.

## Nombre
O 4 de febrero de 2007 cambió o suyo nombre, *Cabrera d'Igualada*, ta recuperar o suyo antigo nombre, en referencia a la comarca de l'Anoya y a lo río Anoia.

## Demografía

## Administración
### Reparto de concellers




### Alcaldes

## Vinclos externos
*Pachina web municipal.
*Información en a pachina web d'a ''Generalitat de Catalunya''.
*Información en a pachina web de l'''Institut d'Estadística de Catalunya''.
*Información en a pachina web d'a Deputación Provincial de Barcelona

## Referencias
Yespola

**Yespola** (*Yéspola* en castellano) ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo.

A suya población ye de 6 habitants (2007).

## Cheografía
Yespola ye situato a 885 metros d'altaria sobre o livel d'a mar, a una distancia de 35 km de Uesca, a capital d'a suya provincia.

## Historia
Seguntes Agustín Ubieto Arteta, a primera cita d'o lugar ye en 1030, recullita en a edición por su chirmano Antonio Ubieto Arteta d'o *Cartulario de [[Monesterio de Sant Chuan d'a Penya|San Juan de la Peña]]*, I (en *Textos Medievales*, 6, Valencia, 1962), y documenta as formas *Iespola*, *Espola*, *Gespula* y *Spolla*.

## Demografía

## Referencias
Zresola

**Zresola** (*Ceresola* en castellano) ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo. A suya población ye de 4 habitants (204).

## Cheografía
O lugar de Zresola se troba situato a 1.118 metros d'altaria sobre o livel d'a mar.

## Demografía
Usé

**Usé** (en castellano *Used*) ye un lugar d'a provincia de Uesca situato en o municipio de Samianigo, en a comarca de l'Alto Galligo.

## Toponimia
Entre os sieglos XV y XVII s'escribiba *Osse*, dende l'anyo 1834 *Used del Somontano*, ya en castellano.

## Cheografía
Se troba en a val de Nocito, en l'aria periferica d'o Parque Natural d'a Sierra y as Foces de Guara, amán de Bentué. Bi ha un plan dito Cupierlo con dolinas

## Historia
Estió patrimonio d'os flaires d'o Monesterio d'Escarp, dimpués en o sieglo XVI perteneixió a lo Condau de Sastago. Bentué de Nocito y Usé se constituyoron en concello en 1834, y s'unioron a Bara y Miz en 1845. Mas tardi s'incorpororon a lo municipio de Secrún en os anyos 1920 y a la fin en os anyos 1960 a lo municipio de Samianigo.

## Demografía

## Referencias

## Bibliografía
*Broto Aparicio,  ''Bentué de Nocito y Used, en el Serrablo''. Revista Serrablo, Marzo 2005, Volumen 35, Nº. 135

## Vinclos externos
*  Pachina web d'a Asociación de vecinos d'o lugar d'Usé.
Calaf

**Calaf** ye un municipio catalán situato en a provincia de Barcelona, comarca de l'Anoya y partiu chudicial d'Igualada.

A suya población ye de 3.435 habitants (2007), en una superficie de 9,22 km² y con una densidat de población de 372,56 hab/km².

Ye situata a 680 metros sobre o livel d'a mar. D'o suyo termin municipal fa parte o lugar de La Pineda, y muga con os termins municipals de Calonge de Segarra, Sant Pere Sallavinera, Els Prats de Rei, Sant Martí Sesgueioles y Pujalt.

## Demografía

## Administración
### Reparto de concellers


Fuent ta 2007: Departamento de Gubernación d'a ''Generalitat de Catalunya''.


### Alcaldes

## Molimentos
* Ilesia de Sant Chaime, d'estilo renaixentista.
* Convento de Sant Francho.
* Ermita de Sant Sabastián, d'o sieglo XVII.
* Castiello de Calaf.
* Hespital de Calaf, d'o sieglo XIX.

## Vinclos externos

*Pachina web municipal.
*Información en a pachina web d'a ''Generalitat de Catalunya''.
*Información en a pachina web de l'''Institut d'Estadística de Catalunya''.
*Información en a pachina web d'a Deputación Provincial de Barcelona.
Treserra

**Treserra** (en catalán *Tresserra*) ye un lugar aragonés de la provincia de Uesca situato en la comarca de Ribagorza, en lo municipio d'Arén de Noguera. Ye despoblato.

## Cheografía
Treserra ye situato a 1.069 metros d'altaria sobre o livel d'a mar.

## Demografía


ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:60
TimeAxis   = orientation:vertical
ScaleMajor = unit:year increment:100 start:0

BarData=
  bar:1900 text:"1900" 
  bar:1910 text:"1910" 
  bar:1920 text:"1920" 
  bar:1930 text:"1930" 
  bar:1940 text:"1940" 
  bar:1950 text:"1950" 
  bar:1960 text:"1960" 
  bar:1970 text:"1970" 
  bar:1981 text:"1981" 
  bar:1991 text:"1991" 
  bar:2001 text:"2001" 
  bar:2009 text:"2004" 

PlotData=
  width:15
  color:brightblue
  bar:1900 from:0 till:43
  bar:1910 from:0 till:50
  bar:1920 from:0 till:49
  bar:1930 from:0 till:44
  bar:1940 from:0 till:53
  bar:1950 from:0 till:43
  bar:1960 from:0 till:30
  bar:1970 from:0 till:16
  bar:1981 from:0 till:0
  bar:1991 from:0 till:0
  bar:2001 from:0 till:0
  bar:2009 from:0 till:0
 


 
## Molimentos
*Ilesia romanica.

## Vinclos externos
*  Treserra en www.despobladosenhuesca.com
Quadrívium

O ***quadrivium*** yera, en a Edat Meya, o conchunto d'as cuatre artes liberals: aritmetica, musica, cheometría y astronomía que, en chunto con o *[[trivium]]*, yera la base de l'estudio d'a filosofía y a teolochía en os centros d'amostranza medievals. Proviene d'a secta d'os pitagoricos que daban una gran importancia a la educación.

O quadrivium proporcionaba a lo estudiant que ya heba superato l'amostranza basica un mayor conoiximiento y un saber mas fundo en introducir-lo en as ciencias superiors.

Ye especialment esta branca d'o conoiximiento a que recibió mas empenta con os multiples contactos d'os monesterios catalans con o Islam: un claro eixemplo se troba en os adebantatos estudios matematicos que Gerbert d'Orlhac heba feitos con o bispe Ató de Vic mientres a suya estacha en Catalunya.

A traviés d'o Islam se conoixioron os treballos de Maslama sobre l'astrolabio, l'estableiximiento d'as mesas astronomicas, l'uso d'as cifras arabes y d'o zero y s'enamploron os conoiximientos sobre l'alchebra en o mundo cristiano.

Os conoiximientos nuevos facilitoron y millororon o estudio d'a cheometría, de l'aritmetica y de l'astronomía en os diferents centros d'amostranza.

Se consideraba que l'aritmetica yera lo estudio d'o numero en estato puro, que a cheometría yera lo estudio de l'espacio en estato puro, que a musica yera lo estudio d'o numero en movimiento y que l'astronomía yera lo estudio d'o espacio en movimiento.

## Bibliografía
*  Sadurní i Puigbò, Núria: *Diccionari de l'any 1000 a Catalunya*. Edicions 62, Col·lecció El Cangur / Diccionaris, núm. 280. Barcelona, octubre d'o 1999. ISBN 84-297-4607-2, plana 106.
Gayén

**Gayén** (en castellano *Gaén*) ye un toponimo mencionau en textos medievals que puet fer referencia a un antigo nuclio de población que i heba en lo termin de l'actual Puebla d'Íxar en la epoca musulmana antes de la repoblación.

Ye posible que lo nuclio habitau antes de la Reconquiesta fuese d'orichen hispanorromano, porque pareix remontar-se a un *Gaienus* u *Gaianus*, y faría referencia a la propiedat d'un terratenient dito *Gaius*. De feito en La Puebla d'Íxar bi ha restos d'una villa romana cerca de la *Fuente del [[Zafareche|Charif]]*.

Se fa mención de *Gaén* en la traducción a lo castellano de la Carta de población d'Íxar (*entre Gaén y la Vega*). La Carta de población la atorgoron en 1285 y lo texto orichinal ye en latín, pero desgraciadament l'orichinal lo cremoron en la Guerra Civil.

Como ha esdeveniu en *[[Puebla d'Arenoso]]* y *[[Puebla de Castro]]*, dimpués de la reconquiesta cuan s'atorgó la Carta de población amaneixió lo nuclio de *Pobla de Gayén* que con lo tiempo substituyó u absorbió a *Gayén*.

Lo toponimo *Gayén* existiba como apelliu en lo sieglo XV en Albalat de l'Arcebispe. Tamién en un texto de lo sieglo XV escrito en Las Cuevas de Canyart se fa mención d'una persona natural de *Gaén*. Tamién trobamos un *Vallero Gallen* en lo *Libro de la colecta de la pecha* (1360-1369) en Mosqueruela.

Lo toponimo persiste en la toponimia actual con la *zaica Gaén* que leva l'augua de lo río Martín ta la Puebla d'Íxar, y en *Urrea de Gaén* cuan Urreya d'Íxar y La Puebla de Gayén cambioron las suyas terminacions.

## Referencias
Calonge de Segarra

**Calonge de Segarra** ye un municipio catalán situato en a provincia de Barcelona, comarca de l'Anoya y partiu chudicial d'Igualada.

A suya población ye de 205 habitants (2007), en una superficie de 37,15&nbsp;km² y con una densidat de población de 5,52 hab/km².

Calonge de Segarra ye situata a 643 metros d'altaria sobre o livel d'a mar. D'o suyo termin municipal fan parte os lugars de Aleny, Dusfort, Mirambell, Sant Pere de l'Arç y El Soler.

## Demografía

En 1717 encorpora Aleny y Dusfort; y en 1857, Sampassalàs (Sant Pesselaç) y Mirambell.

## Patrimonio arquiteutonico
* Castiello de Calonge (en runas).
* Ilesia de Santa Fe de Calonge, d'estilo romanico.

## Vinclos externos
*Pachina web municipal.
*Información en a pachina web d'a ''Generalitat de Catalunya''.
*Información en a pachina web de l'''Institut d'Estadística de Catalunya''.
*Información en a pachina web d'a Deputación Provincial de Barcelona.
Montserrat (desambigación)

**Montserrat** puet estar:

* **[[Montserrat]]**, a montanya catalana situada entre o Baches, l'Anoya y o Baixo Llobregat.
** O **[[monesterio de Santa María de Montserrat|monesterio de Montserrat]]**, que ye en ista montanya.
** O municipio d'o Baches de **[[Monistrol de Montserrat]]**.
** O municipio d'o Baixo Llobregat d**'[[Olesa de Montserrat]]**.
* O barrio de **Montserrat**, en Terrassa (Vallés Occidental).
* O municipio valenciano de **[[Montserrat d'Alcalà]]**, en a comarca d'a Ribera Alta. Tamién ye conoixiu como *Montserrat*.
* A **[[isla de Montserrat]]**, en o mar Caribe, dependient d'o Reino Uniu.
* A Virchen de Montserrat, una advocación mariana venerada en o monesterio de Montserrat.
* O nombre propio hue femenín (d'antis mas masculín) de **[[Montserrat (nombre)|Montserrat]]** como una advocación mariana, abreviau como *Montse* (u *Mont*, *Muntsa*, *Serrat* y *Rat*).
* L'apelliu **[[Montserrat (apelliu)|Montserrat]]**, un apellito toponimico.
* A **[[seu d'a Virchen de Montserrat]]**, una seu bispal en a comuna sarda de Tratalias, en Italia.
El Bruc

**El Bruc** (*El Bruc* en catalán y oficialment; *El Bruch* antigament, *Bruch* en castellano) ye un municipio catalán situato en la provincia de Barcelona, comarca de l'Anoya y partiu chudicial d'Igualada.

A suya población ye de 1.743 habitants (2007), en una superficie de 47,21 km² y con una densidat de población de 36,92 hab/km².

Ye situata a 489 metros d'altaria sobre o livel d'a mar. D'o suyo termin municipal fa parte o lugar de Sant Pau de la Guàrdia, y as urbanizacions de *El Bruc Residencial* y *Montserrat Parc*.

## Historia
En a Guerra d'Independencia espanyola, en El Bruc bi habió dos batallas, chenericament clamatas batalla del Bruc, o 4 y o 14 de chunio de 1808, con participación en ellas de voluntarios aragoneses, con redota d'as tropas de l'Exercito francés, a primera redota important d'os franceses en a Peninsula Iberica por os espanyols, anterior a la batalla de Bailén, d'o 19 de chulio. En ista batalla naixió a falordia d'o *[[Timbaler del Bruc]]*.

En as Guerras Carlistas bi habió una atra batalla en El Bruc, con redota d'os carlistas.

## Comunicacions
Por El Bruc discurre a N-II de Francia ta Madrit, l'antigo Camín Reyal de Barcelona ta Zaragoza.

## Demografía

En 1717 encorpora La Guàrdia del Bruc (antis La Guàrdia de Montserrat); y en 1857, La Guàrdia.

## Administración
### Reparto de concellers




## Molimentos
* Molimento a lo *[[Timbaler del Bruc]]*.
* Ilesia de Santa María d'el Bruc, una ilesia consagrada a Santa María que conserva l'abside, o campanal y bellas pinturas en estilo romanico.

## Referencias

## Vinclos externos
*Pachina web oficial municipal.
*Información d'El Bruc en a pachina web d'a ''Generalitat de Catalunya''.
*Información d'El Bruc en a pachina web de l'''Institut d'Estadística de Catalunya''.
*Información d'El Bruc en a pachina web d'a Deputación Provincial de Barcelona.
*O molimento d'o ''Timbaler del Bruc''.
*Commemoración d'o ''Timbaler del Bruc''.
Capellades

**Capellades** ye un municipio catalán situato en a provincia de Barcelona, comarca de l'Anoya y partiu chudicial d'Igualada.

A suya población ye de 5.498 habitants (2010), en una superficie de 2,95 km² y con una densidat de población de 1.863,73 hab/km².

## Cheografía
A localidat de Capellades ye situata a 317 metros d'altaria sobre o livel d'a mar.

## Historia
En 1909, Amador Romaní descubrió en Capellades o dito *Abric Romaní*, un important chacimiento arqueolochico d'o Paleolitico.

## Economía
Capellades estió dende o sieglo XIX un important centro d'as industrias textil y papelera.

## Demografía

## Administración
### Reparto de concellers


Fuent: ''MUNICAT'', en a pachina web d'a *[[Cheneralidat de Catalunya]]*.


### Alcaldes

## Patrimonio
* L**Abric Romaní''.
* Molín paperero.

== Esporte ==
* O día de [[Nadal]] ([[25 d'aviento]]) ye tradicional a ''Cursa del gall d'Indi''. Ista cursa ye una corrida a on os premios son productos tipicos de Nadal: un [[pavo]] ta o primer clasificato, un [[pollo]] ta o segundo y una botella de [[cava]] ta o tercero.
* Tamién o mesmo día y contino d'a cursa se fa a traviesa d'a balsa a nado. Ye una competición de [[natación]] que consiste en fer a traviesa d'a balsa d'auguas termals de Capellades.

== Vinclos externos ==

*  [http://www.capellades.cat/ Pachina web municipal de Capellades].
*  [https://web.archive.org/web/20120415081007/http://www.gencat.net:8000/osial/owa/p01.dad_ens?via=0&cod=0804460009&err=0 Información de Capellades] en a pachina web d'a [[Cheneralidat de Catalunya]].
*  [http://www.idescat.es/territ/BasicTerr?TC=3&V0=1&V1=08044 Información de Capellades] en a pachina web de l**Institut d'Estadística de Catalunya''.
*  Información de Capellades en a pachina web d'a Deputación Provincial de Barcelona.
*  Patrimonio historico i artistico de Capellades

## Referencias
Carme

**Carme** ye un municipio catalán situau en a provincia de Barcelona, comarca de l'Anoya y partiu chudicial d'Igualada.

A suya población ye de 811 habitants (2007), en una superficie de 11,69 km² y con una densidat de población de 69,38 hab/km².

Carme ye situato a 351 metros d'altaria sobre o livel d'a mar. D'o suyo termin municipal fan parte os lugars de Les Esplugues de Carme y Les Pinedes de l'Ermengol.

## Demografía

## Referencias

## Vinclos externos
* Pachina web municipal.
* Información de Carme en a pachina web d'a Cheneralidat de Catalunya.
* Información de Carme en a pachina web de l*'[[Institut d'Estadística de Catalunya]]*.
* Información de Carme en a pachina web d'a Deputación Provincial de Barcelona.
Castellfollit de Riubregós

:*Iste articlo ye sobre un municipio catalán en a comarca de l'Anoya; ta atros usos, se veiga *'Castellfollit**''.


**Castellfollit de Riubregós** ye un [[municipio]] [[Catalunya|catalán]] situau en la [[Provincias d'Espanya|provincia]] de [[Provincia de Barcelona|Barcelona]], [[Comarcas de Catalunya|comarca]] de l'[[Anoya]] y [[partiu chudicial]] d'[[Partiu chudicial d'Igualada|Igualada]].

A suya [[Población humana|población]] ye de 194 habitants ([[2007]]), en una [[superficie]] de 26,21 [[km²]] y con una [[densidat de población]] de 7,4 hab/km². Castellfollit de Riubregós ye situau a 467 [[metro]]s sobre o [[livel d'a mar]].

== Demografía ==


== Administración ==
=== Reparto de concellers ===
<center>

<small>Fuent: [http://www.gencat.net:8000/osial/owa/p01.dad_ens?via=16&cod=0806080001/ ''MUNICAT'', en a pachina web d'a ''Generalitat de Catalunya''].</small>
</center>

=== Alcaldes ===


== Molimentos ==
* [[Priorato de Santa María de Castellfollit de Riubregós]], d'o [[sieglo XI]] en estilo [[Romanico catalán|romanico]].

== Referencias ==


== Vinclos externos ==
* [http://www.riubregos.cat/ Pachina web municipal].
*  [https://web.archive.org/web/20071008234044/http://www.gencat.net:8000/osial/owa/p01.dad_ens?via=16&cod=0806080001 Información de Castellfollit de Riubregós] en a pachina web d'a [[Cheneralidat de Catalunya]].
*  [http://www.idescat.es/territ/BasicTerr?TC=3&V0=1&V1=08060 Información de Castellfollit de Riubregós] en a pachina web de l**Institut d'Estadística de Catalunya''.
*  de Castellfollit de Riubregós en a pachina web d'a Deputación Provincial de Barcelona.
Copons

**Copons** ye un municipio catalán situato en la provincia de Barcelona, comarca de l'Anoya y partiu chudicial d'Igualada.

A suya población ye de 307 habitants (2007), en una superficie de 21,74 km² y con una densidat de población de 14,12 hab/km².

## Cheografía
Copons ye situato a 432 metros d'altaria sobre o livel d'a mar. D'o suyo termin municipal fan parte os lugars de Viladases y Sant Pere de Copons, y muga con os termins municipals de Veciana y Prats de Rei (a lo norte), Rubió (a l'este), Jorba (a lo sud), y Sant Guim de Freixenet (a l'ueste).

## Demografía

## Administración
### Alcaldes

## Vinclos externos
* Pachina web oficial municipal.
* Información de Copons en a pachina web d'a ''Generalitat de Catalunya''.
* Información de Copons en a pachina web de l'''Institut d'Estadística de Catalunya''.
* Información de Copons en a pachina web d'a Deputación Provincial de Barcelona.
Los Molins de Betesa

**Los Molins de Betesa** (*Els Molins de Betesa* en catalán; *Los Molinos* en castellano) ye un lugar aragonés de la provincia de Uesca situato en la comarca de Ribagorza, en lo municipio d'Arén de Noguera.

A suya población ye de 3 habitants(2009).

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:40
TimeAxis   = orientation:vertical
ScaleMajor = unit:year increment:100 start:0

BarData=
  bar:1900 text:"1900" 
  bar:1910 text:"1910" 
  bar:1920 text:"1920" 
  bar:1930 text:"1930" 
  bar:1940 text:"1940" 
  bar:1950 text:"1950" 
  bar:1960 text:"1960" 
  bar:1970 text:"1970" 
  bar:1981 text:"1981" 
  bar:1991 text:"1991" 
  bar:2001 text:"2001" 
  bar:2009 text:"2004" 

PlotData=
  width:15
  color:brightblue
  bar:1900 from:0 till:36
  bar:1910 from:0 till:28
  bar:1920 from:0 till:27
  bar:1930 from:0 till:27
  bar:1940 from:0 till:29
  bar:1950 from:0 till:25
  bar:1960 from:0 till:17
  bar:1970 from:0 till:19
  bar:1981 from:0 till:5
  bar:1991 from:0 till:1
  bar:2001 from:0 till:4
  bar:2009 from:0 till:5
 


## Molimentos
**Ermita de Sant Pere*, consagrata en lo sieglo X y reformata en lo sieglo XVI.
Obís

**Obís** (en catalán *Ovís*) ye un lugar de la provincia de Uesca situato en la comarca de Ribagorza, en lo municipio d'Arén de Noguera. Ye despoblato.

## Toponimia
Podemos veyer lo toponimo *Obís* en uns versos de 1920 en una parla de transición de Ribagorza Baixa adintro de lo texto *[[matracada]]s* referiu a lugars de la redolada de Graus:

## Molimentos
*Ilesia de lo sieglo XI, ixamplata en los sieglos XVI y XVIII.
 
## Referencias

## Vinclos externos
*  En http://www.despobladosenhuesca.com/